آمریکا نوامبر آییندا کئچیریله‌جک پرزیدنت سئچیمینده جمهوریتچی‌لر پارتی‌نین اولابیله‌جک باشقانی نامیزدی دونالد ترامپ‌ین میتینگینده پولیسین سلاحینی آلماق ایستدیگی سیرادا نظارته آلینان شوپهه‌لی، ایفاده‌سینده ترامپ‌ی وورماق ایستدیگینی سؤیله‌دی.
اینگیلیس وطنداشی 19 یاشین‌داکی میخائیل استیون سندفورد محکمه ایفاده‌سینده، شنبه گونو ترامپ‌ین میتینگی‌نین ائدیلدیگی لاس وگاس‌داکی تراسور ایسلند کازینوسونا گئتدیگینی ایفاده ائتدی.
میتینگده ترامپدان بیر ایمضا آلماق ایستدیگینی ایفاده ائده‌رک بیر پولیسه یاخین‌لاشدی و پولیسین سلاحینی آلماغا چالیشدی.
بونون اوزرینه سانفورد نظارته آلیندی.
ایفاده‌سینده سندوردین 1.5 ایلدیر ترامپ‌ین اؤلدورمه پلانی اولدوغونو، بو فعالیتده حرکته کئچمه‌یه قرار وئردیگینی سؤیلدیگی ایفاده ائدیلدی.
سندفورد 1.5 ایلدیر آمریکادا یاشادیغینی سؤیله‌دی.
میلیاردر ایش آدامی، ژوئیه‌ده ائدیله‌جک جمهوریتچی پارتی کونگره‌ اؤنجه‌سی نامیزدلیگینی گارانتیلمیش اولسا دا، خصوصیله مسلمان و گؤچمن علیهداری آغیر ایفاده‌لریله پارتی ایچین‌دن ده اعتراض آلیر.
سون توپلوم یوخلاما‌لاری دا ترامپا دستگین دوشدوگونو گؤستریر.
